钦定古今图书集成/明伦汇编/氏族典/第335卷 > 刘丰
## 钦定古今图书集成/明伦汇编/氏族典/第335卷 > 刘丰

按《北齐书刘丰传》，“丰字丰生，普乐人也。有口辩，好说
兵事。魏永安初，除灵州镇城大都督，率户数万来奔。
高祖上丰为平西将军南汾州刺史，遂与诸将征讨，
平定寇乱，入为左卫将军。王思政据长社，世宗命丰
与清河王岳攻之，遏洧水以灌城。将陷，丰与慕容绍
宗同入船，忽有暴风从东北来，缆绝，漂至城下，并为”
敌人所害。谥曰忠。子晔嗣。